Gant BZH New York eo bet lakaet tud Kêr New York da ober anaoudegezh ha da dañva kalz eus an traoù diseurt a chall bezañ kinniget gant Breizh. Eus bagadoù an Alre ha Sant-Nazer o kemer perzh en dibunadeg aozet da-geñver gouel sant Padrig, dar festoù-noz gant strolladoù breizhek e-giz Skolvan, Red Cardell hag Ag ar Choej, en ur dremen dre standoù ma veze  kinniget produioù eus Breizh da-geñver gouel ar 14 a viz Gouere, abadennoù bageal, dibennoù-sizhun skiañ, saloñsoù boued, abadennoù choari bouloù petank, dediadennoù levrioù gant aozerien vreton, choari belot, sevel rouedadoù aferioù, kentelioù dañsoù breizhek, ha sevel Bagad New York. Gant gweledigezh, startijenn hag entan hor strollad hon eus graet berzh en deroù ha kontañ a ran war startijenn ha mennozhioù ar memes tud hag an izili nevez evit kas an traoù war-raok en amzer da zont.